Φανή Αθανασιάδου

 **Καταγραφή**
Σημάδια και σημαίες
λάβαρα και λάθη
ενοχές και ένοπλες συρράξεις
δρόμοι και δάδες
πύρινα λόγια και πράξεις
ταξίδι και τάξη στον κόσμο,παραλογισμός
κρυφτό με τα όπλα
πόλεμος παραδώσεις
στιγμές και στάσεις με παύσεις
αναπολώ έρωτες
εκρήξεις και ευχές αίμα
σημεία στίξης σε μηνύματα
σεισμός και λάβα ηφαιστείου
γλοιώδη υποστρώματα και γυρολόγοι ξεπουλούν
ζωή χωρίς απάντηση ζητώ
ζοφερή νύχτα κυλά και ρέει
απόσταση και ερώτηση: που είναι τι,ποιος γιατί…
Εκσταση…..
φουσάτα φρουδικά
νευρωτικές αποχρώσεις του νου
υστερία και υστερόγραφο το τέλος.

(από την ποιητική συλλογή ΄΄Εκ των έσω΄΄)

 Φανή Αθανασιάδου

 **Θα σε περιμένω**

Θα σε περιμένω

ώσπου τα σίδερα θα πάψουν

να κρύβουν τη μορφή σου

ώσπου τα κάγκελα θα πάψουν να σκιάζουν

το ωραίο πρόσωπο σου.

Θα σε περιμένω

ώσπου οι γκρίζοι τοίχοι θα πάψουν

να μας χωρίζουν

ώσπου τα υγρά μπουντρούμια

δεν θα κρατούν φυλακισμένη

την ελεύθερη ψυχή σου.

Κι'όταν θα φθάσει εκείνη η μέρα

να ξέρεις πως θα σε περιμένω

στην οδό ελευθερίας

για να την βαδίσουμε μαζί.

(από την ποιητική συλλογή΄΄**Επιλογές**΄΄)